CELEX: 62013TN0409
Language: fi
Date: 2013-08-02 00:00:00
Title: Asia T-409/13: Kanne 2.8.2013 — Companhia Previdente ja Socitrel v. komissio

14.12.2013   
            
            
               FI
            
            
               Euroopan unionin virallinen lehti
            
            
               C 367/30
            
         Kanne 2.8.2013 — Companhia Previdente ja Socitrel v. komissio
   (Asia T-409/13)
   2013/C 367/53
   Oikeudenkäyntikieli: portugali
   
      Asianosaiset
   
   
      Kantajat: COMPANHIA PREVIDENTE — Sociedade de Controle de Participações Financeiras, SA (Lissabon, Portugali) ja SOCITREL — Sociedade Industrial de Trefilaria, SA (Trofa, Portugali) (edustajat: asianajajat D. Proença de Carvalho, J. Caimoto Duarte, F. Proença de Carvalho ja T. Luísa Faria)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi
            
         
               —
            
            
               kumoamaan Euroopan komission kilpailun pääosaston 24.5.2013 tekemän päätöksen D/2013/048425, jolla se hylkäsi vaatimuksen alentaa maksukyvyttömyyden perusteella Socitrelille SEUT 101 artiklan ja ETA-sopimuksen 53 artiklan rikkomista koskevassa menettelyssä määrättyä sakkoa ja totesi samalla Companhia Previdenten olevan yhteisvastuussa mainitusta sakosta
            
         
               —
            
            
               kantajille määrättyä sakkoa on alennettava niiden maksukyvyttömyyden perusteella.
            
         
      Oikeudelliset perusteet ja pääasialliset perustelut
   
   Kantajat vetoavat kahteen kanneperusteeseen.
   
               1)
            
            
               Ensimmäinen kanneperuste perustuu siihen, että Euroopan komissio jätti noudattamatta SEUT 296 artiklan mukaista perusteluvelvollisuuttaan, koska se sivuutti Companhia Previdente -konsernin maksukyvyttömyydestään esittämän näytön
               
                           —
                        
                        
                           Kantajat väittävät, että SEUT 296 artiklaa on rikottu, koska päätöstä hylätä vaatimus sakon alentamisesta maksukyvyttömyyden perusteella ei perusteltu asianmukaisesti, koska maksukyvyttömyyttä koskevia edellytyksiä, joiden tutkimista sakon alentaminen Euroopan komission päätöskäytännön (asetuksen n:o 1/2003 23 artiklan 2 kohdan a alakohdan mukaisesti määrättävien sakkojen laskennasta annettujen suuntaviivojen (1) (jäljempänä suuntaviivat) 35 kohta) sekä Euroopan unionin tuomioistuinten maksukyvyttömyyttä koskevan oikeuskäytännön mukaan edellyttää, ei arvioitu tarkemmin samoin kuin ei myöskään Companhia Previdente -konsernin Euroopan komissiossa käydyn menettelyn aikana esittämiä väitteitä mainittujen edellytysten täyttymisestä sen itsensä osalta.
                        
                     
         
               2)
            
            
               Toinen kanneperuste perustuu tosiseikastoa koskevaan virheeseen, ilmeiseen arviointivirheeseen ja suhteellisuusperiaatteen loukkaamiseen siitä syystä, ettei sakkoa alennettu Companhia Previdente -konsernin maksukyvyttömyyden perusteella
               
                           —
                        
                        
                           Kantajat väittävät, että asiassa tehtiin tosiseikastoa koskeva virhe ja ilmeinen arviointivirhe sekä loukattiin suhteellisuusperiaatetta, koska kaikkia merkityksellisiä tosiseikkoja ei otettu asianmukaisesti huomioon eikä Companhia Previdenten toimittamaa näyttöä tutkittu riittävästi sakon alentamista maksukyvyttömyyden perusteella koskevassa suuntaviivojen 35 kohdan mukaisessa menettelyssä vaan Companhia Previdente -konsernin maksukyvyn ylittävä sakko pysytettiin voimassa.
                        
                     
         Kantajat myös vaativat SEUT 261 artiklaan vedoten Socitrelille määrätyn sakon, josta Companhia Previdente -konserni on yhteisvastuussa, alentamista maksukyvyttömyyden perusteella.
   
      (1)  EUVL 2006, C 210, s. 2)